ભૂપેન્દ્રસિંહના વિદ્યાર્થી રહી ચૂકેલા અશોક મણિલાલ કાછિયા પટેલ કહે છે, ‘વિદ્યાર્થીઓ તેમને પ્રેમથી ગુરુજી તરીકે સંબોધતા. તેઓએ ક્યારેય વિદ્યાર્થીઓ માટે સોટીનો ઉપયોગ કર્યો નથી. કોઈના ઘરની પરિસ્થિતિ નબળી હોય તો અંગત પ્રશ્નો પણ હલ કરી આપતાં. મારી સાથેનો એક વિદ્યાર્થી સાત દિવસ સુધી શાળાએ ન આવતાં સાહેબને જણાયું કે, તેની પાસે બસભાડાના પૈસા નથી ત્યારે સાહેબે કોઈને ખ્યાલ ન આવે તે રીતે તેને પાસ કઢાવી આપ્યો હતો.’